EA ขายหุ้น “อีวีนาว” ให้ NEX มูลค่า 28 ลบ. ต่อยอดธุรกิจยานยนต์ไฟฟ้า
EA ขายหุ้น “อีวีนาว” ผลิต-จำหน่ายยานยนต์ไฟฟ้าให้ NEX สัดส่วน 75% มูลค่า 28.42 ลบ. ต่อยอดธุรกิจ
9 ก.พ. 2565

บริษัท พลังงานบริสุทธิ์ จำกัด (มหาชน) หรือ EA เปิดเผยว่า ที่ประชุมคณะกรรมการบริษัทครั้งที่ 5/2564 ซึ่งประชุมเมื่อวันที่ 12 พฤศจิกายน 2564 ได้มีมติอนุมัติการจำหน่ายเงินลงทุนในหุ้นสามัญของบริษัท อีวีนาว จำกัด (EV Now) ซึ่งเป็นบริษัทย่อยทางอ้อมถือโดยบริษัท อีเอ โมบิลิตี โฮลดิง จำกัด (EMH) โดยเป็นผู้ผลิตและจำหน่ายยานยนต์ไฟฟ้า ในสัดส่วนร้อยละ 74.99 ของทุนชำระแล้วทั้งหมดให้กับ บริษัท เน็กซ์ พอยท์ จำกัด (มหาชน) หรือ NEX รวมเป็นเงินทั้งสิ้น 28,421,187.26 บาท